Lav et referat af nedenstående tekst:

Tekst:
På grund af corona har saunagus DM været aflyst to år i træk, men nu er mesterskabet tilbage. Og netop nu dystes der i de tre kategorier klassisk gus, showgus og team showgus. En historie i guset Der bliver skruet på alle knapper, når gusmestrene skal ikke bare varme saunaen op, men også skal fortælle en historie i guset. - Det kan bedst beskrives, som man udfører et lille teaterstykke, man svinger og fordeler  dufte, og duftene skal passe ind i historien. Det er faktisk kun fantasien, der sætter grænser, lyder det fra en af de lokale deltagere, Klaus Præst. Han kan afslører, at der også kommer champagne i sauen, når han skal optræde lørdag. Og så er det med saunagus godt for både krop og sjæl, mener Kim Pedersen, der er formand for Det Danske Saunaselskab. - Det giver det, der kaldes kærlighed til gæsterne, lidt gus-kærlighed, siger han. Det  er den 16. udgave af DM i saunagus, og deltagerne, der dyster om DM-titlen, dyster også om en adgangsbillet til VM. De bliver blandt andet bedømt på vifteteknikker, varmefordeling, kontakt til publikum, valg af æteriske olier og historiefortælling. Spektakulær oplevelse Modsat de normale saunagus, hvor meget handler om varmen, er gusene til DM en eksklusiv og ofte spektakulær oplevelse. - Normalt handler det om at 'grille' dem som vil grilles, men til DM skal vi vise alle de tekniske detaljer, nogle flotte kast, og at man kan udføre et gus efter den gældende saunaetikette, fortæller Klaus Jaqué, der ereventleder i Nørresundby Idrætscenter. Nørresundby Idrætscenter stiller selv stærkt til mesterskabet, hvor deltagere i alle tre kategorier håber på at vise centerets stolte saunatraditioner frem. - Det er 18 år siden Nørresundby Idrætscenter var vært for det første DM i saunagus, og det er sket meget siden. Det er fjerde gang det foregår hos Danmarks største udbyder af saunaer og gusoplevelser,  fortæller centerdirektør Lars Dam Møller. De danske mestre i saunagus bliver kåret lørdag 14. maj.

Referat:
Alle Danmarks bedste gusmestre samles i disse dage i Nørresundby for at afgøre hvem, der svinger håndklædet bedst.